Държавен вестник, бр. 57, 2025 г., стр. 7

БРОЙ  57	
Д Ъ Р Ж А В Е Н  В Е С Т Н И К 	
СТР.  7  
възражение в 10-дневен срок от получаването 
му, като неговото решение е окончателно.
(2) Министърът на здравеопазването може 
да приеме възражението за основателно или 
да го отхвърли.
(3) Когато министърът на здравеопазва­
нето приеме възражението за основателно, 
се провежда ново атестиране в срок до един 
месец от неговото решение.
(4) Попълнените и подписани атестацион­
ни карти се съхраняват в личното досие на 
директора.
Раздел IV
Структура
Чл. 20. Общата численост на персонала в 
центъра е 203 щатни бройки.
Чл. 21. (1) Структурата на центъра се 
утвърждава от директора и е организирана 
в специализирани отдели в съответствие с 
основните направления на дейност в областта 
на епидемиологията, микробиологията, виру­
сологията, паразитологията и тропическата 
медицина, имунологията и алергологията, 
учебната и организационно-методичната 
дейност; финансово-счетоводната, админи­
стративно-стопанската и техническа дейности.
(2) В центъра функционират 7 отдела, 
както следва:
1. отдел „Епидемиология и надзор на за­
разните болести“;
2. отдел „Микробиология“;
3. отдел „Вирусология“;
4. отдел „Имунология и алергология“;
5. отдел „Паразитология и тропическа 
медицина“;
6. отдел „Финансово-счетоводен“;
7. отдел „Административно-стопански и 
снабдителски“.
(3) При необходимост към отделите могат 
да се създават секции и звена.
(4) Разпределението на функциите и дей­
ностите между отделите се определя в техните 
функционални характеристики, които са част 
от вътрешните правила на центъра.
Чл. 22. (1) В центъра като съвещателен 
орган функционира директорски съвет, който 
се състои от директора, заместник-директо­
рите, ръководителите на отделите, главния 
счетоводител и юрисконсулта.
(2) Директорският съвет предлага мерки за 
осъществяване и координиране на дейността 
на центъра, управлението на щата, кадровата 
политика, бюджета и материалната база.
(3) При обсъждане на въпроси, свързани 
с работното време, почивките, отпуските, 
възнагражденията за положен труд и условия­
та на труда, директорският съвет заседава с 
участието на представители на синдикалните 
организации.
Чл. 23. Общото събрание на центъра се 
състои от всички служители и има следните 
функции:
1. приема годишния отчет за дейността 
на центъра;
2. приема колективния трудов договор;
3. взема решения за начина на използване 
на средствата, определени за социално-битово 
и културно обслужване;
4. осъществява други функции съгласно 
действащата нормативна уредба в страната.
Чл. 24. (1) В центъра функционира нау­
чен съвет (НС), чиито състав и дейност се 
определят съгласно Закона за развитието на 
академичния състав в Република България. 
Директорът на центъра е по право член на НС.
(2) Научният съвет приема планове, 
предложения и отчети, свързани с научно­
изследователската дейност на центъра, и 
обсъжда учебни програми и учебната дейност 
на центъра.
Раздел V
Дейности
Чл. 25. Центърът изпълнява следните 
дейности:
1.  участва в изпълнението на политиката 
на Министерството на здравеопазването в 
областта на опазване на общественото здраве 
от заразни и паразитни болести, включител­
но и в областта на надзора и контрола на 
инфекциите, свързани с медицинското об­
служване и антимикробната резистентност и 
изпълнението на Имунизационния календар 
на Република България;
2.  оперативно подпомага Министерството 
на здравеопазването по надзора на заразните 
болести, ефективната дейност на системите за 
ранно оповестяване и организиране на отговор, 
реагиране в случаите на възникване на епи­
демични взривове и епидемии, поява на нови 
заразни болести, използване на биологични 
агенти за причиняване на вреди, опазване 
на страната от внос и разпространение на 
инфекции, контрол на инфекциите, свързани 
с медицинското обслужване и др.;
3. изготвя годишни отчети и анализи относ­
но регистрираната инфекциозна и паразитна 
заболяемост в страната;
4. изготвя цялостен анализ за изпълне­
нието на дейностите по имунопрофилакти­
ката в страната и предлага на министъра на 
здравеопазването мерки за повишаване на 
имунизационния обхват с ваксини, включени 
в Имунизационния календар на Република 
България;
5. участва в разработването и  предлага 
проекти на нормативни актове, свързани със 
заразните и паразитните болести;
6. изготвя епидемиологични доклади и 
прогнози за състоянието и тенденциите на 
заболяемостта от заразни и паразитни болести, 
както и програми и методически указания за 
тяхната профилактика и контрол;
7. участва в разработването на профи­
лактични и противоепидемични мерки при